Nafarroako Parlamentuko Mahaiak, 2019ko irailaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Lekunberriko Iturriburun hutsik dauden etxebizitzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 30ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Lekunberriko Iturriburun hutsik dauden etxebizitzei dagokienez, honako hau jakin nahi dut:

Lehena. Nafarroako Gobernuko departamentuek horri dagokionez orain arte egindako jarduketen xehetasuna eta azalpena.

Bigarrena. Nafarroako Gobernuak etxebizitza horiek direla-eta darabiltzan aurreikuspena eta asmoa.

Hirugarrena. Ea Nafarroako Gobernuak bilerarik edo harremanik izan duen Sareb-ekin, eta horrek zer jarrera erakutsi duen.

Laugarrena. Kasua bada, galdera honen hirugarren atalean aipatutako harremanen fede ematen duen dokumentazioaren kopia.

Iruñean, 2019ko irailaren 26an

Foru parlamentaria: Maiorga Ramírez Erro